text: Í felag fram ímóti felags málumTak væl ímóti (faldari og plakat)Felags vanlukkutrygginginÍtróttaferðir við SSLSkattur og mvgFlagg og tjóðsangurÍtróttaFAGNAÐURINÚrskurðir ÍtróttadómstólsinsStevnumið um rúsevni og ítróttFaldari: Góður atburðurLeiðreglur fyri barna og ungdómsítróttStandard viðtøkur fyri nýggj menningarsambondStandardlógir fyri nýggj ítróttafeløg
text: #000004
text: 1: Hvussu ofta íðkar tú ítrótt um vikuna og hvønn ítrótt er talan um.
text: #000007
text: Eg íðki umleið 5 ferðir um vikuna. Tími nærum allan ítrótt, so eg blandi tað eitt sindur, ann uppá veðrið: um tað er lítið av vindi, dámar mær væl at fara ein langan súkklutúr, um tað er ringt veður, fari eg í fittness og so elski eg, at renna í regni. Gangi eisini nógv í haganum og dámi allarbest at vera úti.
text: #000008
text: 2: Íðkaði tú ítrótt sum barn?
text: #000009
text: Ja, í langar banar 🙂 Eg byrjaði við, at fara við babba á fjall sum 4-5 ára gomul og eg minnist enn, hvussu nógv eg pressaði meg, longu tá. Havi í gjøgnum árini gingið til fótbólt, hondbólt, talv, rógving, ymiskan dans, badminton, renning, longdarlop og havi súkklað við Rynkeby. Um mítt skema loyvdi tí, hevði eg gingið til alt hetta enn, men eg eri noydd til at prioritera annaleiðis nú, har útbúgving og arbeiði kemur framum. Í løtuni íðki eg ítrótt, har eg sjálv kann bestemma venjingartíðirnar, men eg vóni, at kunna íðka liðítrótt aftur skjótt.
text: #000010
text: 3: Hvønn týdning hevur ítróttur fyri teg og familjuna.
text: #000011
text: Ítróttur hevur altíð verið ein stórur partur av mær og mínari familju. Vit eru 6 systkin, so tað hevur altíð verið nokk hjá mammu og babba at fara til, av ítrótti 🙂
text: #000012
text: Nøkur av mínum bestu barnaminnum, eru í gjøgnum ítróttin og nakrar av bestu løtunum, eru enn innanfyri ítróttin, har eg eisini havi fingið sera nógv vinarløg.
text: #000014
text: 4: Hvat heldur tú er týdningarmesta uppgávan/avbjóðingin hjá føroysku ítróttafeløgunum?
text: #000015
text: Eg haldi, at tann týdningarmiklasta uppgávan, er at leggja orku í børnini. Ítróttur gevur so nógv annað, enn bara venjing fyri kroppin: Ítróttur skapar vinarløg, ítróttur mennir ein bæði menniskjaliga og kropsliga – har man kappast, setur sær mál, pressar seg sjálvan og finnur eins grensur. Eisini krevur ítróttur, at man brúkar høvdið, konsentratión og koordinatión, og so er tað ein fríløta, har ein skal hava tað stuttligt og spæla. Eisini vita vit, at ítróttur hjálpir uppá tunglyndi og betrar um førleikarnar til at læra, og generelt, er sera sunt og gott fyri heilsuna, so what’s not to like! Ítróttarfeløgini skulu skapa venjingar fyri øll og so haldi eg, at foreldrini skulu loyva barninum, at fara til allar ítróttirnar tað hevur hug at ganga til og eggja tí at fara – eisini teir dagar, tá hugurin er lítil – tí bara tey eru við, so skal restin nokk koma 🙂
text: #000016